লা লিগায় রিয়াল মাদ্রিদ এখন তৃতীয় স্থানে আছে। লিগে নিজেদের বর্তমান নিয়ে যে তেমন একটা ভাবছে না তারা, এর প্রমাণ দেখা গেছে গতকাল রোববার রাতের ম্যাচে। দুর্বল মালাগার বিপক্ষে দেশের বেশ কয়েকজন তারকাকে বিশ্রামে রেখেছে তারা । লা লিগায় শিরোপার স্বপ্ন ধূলিসাৎ হয়ে যাওয়ায় জিনেদিন জিদানের কাছে এখন গুরুত্বপূর্ণ হয়ে উঠেছে চ্যাম্পিয়নস লিগ। এখানে শিরোপা জয়ের অন্যতম ফেভারিট যে ক্রিস্টিয়ানো রোনালদোর দলটিই। সব বাধা পেরিয়ে টানা আটবার সেমিফাইনাল পর্যন্ত পৌঁছে গেছে দলটি। শুধু কোচই নয়, দলের খেলোয়াড়রাও বেশ গুরুত্বের সঙ্গে দেখছেন চ্যাম্পিয়নস লিগকে।